EkBass/fiwiki-20250220-pages-articles huggingface dataset:
Noyal-sur-Vilaine

Noyal-sur-Vilaine () on kunta läntisessä Ranskassa Ille-et-Vilainen departementissa Bretagnen alueella. Se sijaitsee Vilainejoen varrella, noin 13 kilometriä Rennesin kaupungista itään. Kaupungissa valmistettiin 1600-luvulta 1800-luvulle hamppupohjaisia purjekankaita. Kankaita alettiin kutsua nimellä Noyales kaupungin nimen mukaan. Kunnan nähtävyyksiä on keskiaikainen linna Château du Bois Orcan. Sen rakennutti Anna Bretagnelaisen rahastonhoitaja Julien Thierry 1400-luvun lopulla. Linnan huoneissa on kokoelma 1400-luvun huonekaluja ja taide-esineitä. Lisäksi linnan puutarha on rakennettu keskiaikaisen tyylin mukaiseksi. Nykyään linnassa on kuvanveistäjä Étienne- Martinin (1913-1995) museonäyttely. Tiedosto:Le_château_du_Bois_Orcan.JPG|Château du Bois Orcan Tiedosto:Le_plus_grand_vélo_du_monde.jpg|Maailman suurin polkupyörä ==Lähteet== ==Aiheesta muualla== Luokka:Ille-et-Vilainen kunnat
Aleksandr Bulygin

Aleksandr Grigorjevitš Bulygin (; 18. elokuuta (J: 6. elokuuta) 1851 – 5. syyskuuta 1919 Rjazan, Neuvosto-Venäjä)Birthday anniversary of Alexander G. Bulygin, Minister of the Interior of the Russian Empire Boris Jeltsinin presidentillinen kirjasto. Viitattu 27.9.2021. oli Venäjän keisarikunnan sisäministeri vuoden 1905 vallankumouksen aikana helmikuusta marraskuuhun 1905. Venäjälle vuonna 1905 suunniteltua neuvoa-antavaa kansanedustuslaitosta kutsutaan hänen mukaansa Bulyginin duumaksi. Bulygin syntyi vanhaan aatelissukuun. Hän valmistui keisarillisesta lainopillisesta koulusta vuonna 1871 ja toimi sen jälkeen virkamiehenä Venäjän oikeusministeriön, sisäministeriön ja oikeuslaitoksen palveluksessa muun muassa Kiovassa, Saratovissa ja Riiassa.Nordisk familjebok (1905), s. 582 Runeberg.org. Viitattu 27.9.2021. Bulygin nimitettiin vuonna 1879 vankeinhoitohallinnon tarkastajaksi,Булыгин Александр Григорьевич Hrono.ru. Viitattu 27.9.2021. ja hänet valittiin vuonna 1881 Zaraiskin kihlakunnan aateliston johtajaksi. Hän oli Tambovin varakuvernöörinä vuosina 1886–1887, Kalugan kuvernöörinä 1887–1893, Moskovan kuvernöörinä 1893–1902 ja Moskovan kenraalikuvernöörin, suuriruhtinas Sergei Aleksandrovitšin apulaisena 1902–1905. Hän auttoi Moskovan poliisijohtajaa Sergei Zubatovia poliisin ohjailemien työväenjärjestöjen perustamisessa. Bulygin nimitettiin sisäministeriksi Pjotr Svjatopolk-Mirskin tilalle Pietarin verisunnuntain jälkeen helmikuussa 1905. Kun keisari Nikolai II maaliskuussa 1905 antoi määräyksen neuvoa-antavan kansanedustuslaitoksen perustamisesta, hanke annettiin Bulyginin johtaman kokouksen valmisteltavaksi. Tämä valtakunnanduuman alkuperäinen suunnitelma, jossa äänioikeus olisi ollut rajoitettu, tunnetaan Bulyginin duumana. Nikolai vahvisti sen perustamisen elokuussa 1905, mutta lokakuussa puhjennut yleislakko pakotti keisarin antamaan lokakuun manifestin, joka laajensi äänioikeutta ja antoi duumalle lainsäädäntövallan. Bulygin erosi Sergei Witten hallituksen nimittämisen yhteydessä 4. marraskuuta 1905. Hänet nimitettiin samana vuonna Venäjän valtakunnanneuvostoon. Bulygin johti komiteaa, joka valmisteli Romanovin dynastian 300-vuotisjuhlia vuonna 1913. Helmikuun vallankumouksen jälkeen hän vetäytyi tilalleen Rjazanin kuvernementtiin. Hänet pidätettiin ja teloitettiin Tšekan paikallisosaston määräyksellä syyskuussa 1919. ==Lähteet== Luokka:Venäläiset aateliset Luokka:Venäjän sisäministerit Luokka:Venäjän valtakunnanneuvoston jäsenet Luokka:Kalugan kuvernementin kuvernöörit Luokka:Moskovan kuvernementin kuvernöörit Luokka:Venäläiset teloitetut Luokka:Vuonna 1851 syntyneet Luokka:Vuonna 1919 kuolleet
Victor Massé

Victor Felix Marie Massé (7. maaliskuuta 1822 Lorient – 5. heinäkuuta 1884 Pariisi) oli ranskalainen säveltäjä.Victor Massé AllMusic Massé pääsi Pariisin konservatorioon 12-vuotiaana ja opiskeli aluksi Pierre-Joseph-Guillaume Zimmermanin, sitten Fromental Halévyn johdolla. Hän sai opiskeluaikanaan useita palkintoja ja vuonna 1844 Prix de Romen kantaatillaan Le renégat de Tanger. Massé pääsi vuonna 1860 Opéra-Comiquen kuoromestariksi ja vuonna 1866 Pariisin konservatorion kontrapunktin professoriksi. Vuonna 1873 hänet valittiin Institut de Francen jäseneksi, ja hänelle myönnettiin vuonna 1877 Kunnialegioonan upseerin arvo. Massé sairastui keskushermostoon vaikuttaneeseen sairauteen, jonka takia joutui vetäytymään työstään konservatoriossa vuonna 1876. Hän jatkoi kuitenkin säveltämistä kuolemaansa saakka. Massé sai vaihtelevan vastaanoton lukuisilla monimutkaisilla oopperoillaan, joita esitettiin sellaisissa oopperataloissa kuin Covent Gardenissa, Théâtre Lyriquessa ja Opéra-Comiquessa. Parhaiten hän on tullut muistetuksi vähemmän monimutkaisista teoksistaan. Hänen oopperoidensa levytyksiä on kuitenkin julkaistu muun muassa Decca-levymerkillä. == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Oopperasäveltäjät Luokka:Vuonna 1822 syntyneet Luokka:Vuonna 1884 kuolleet
Simon Sechter

Simon Sechter (11. lokakuuta 1788 Böömi – 10. syyskuuta 1867) oli itävaltalainen musiikkiteoreetikko, musiikkipedagogi ja säveltäjä.Simon Sechter AllMusicSimon Sechter Hyperion Records Sechter opiskeli Wienissä Leopold Koželuhin johdolla. Hän pääsi musiikin opettajaksi Gumpendorfin Sokeain instituuttiin ja sai vuonna 1824 nimityksen hovikapellin urkuriksi. Vuonna 1851 Sechter nimitettiin henkilökunnan jäseneksi Wienin konservatorioon, jossa hän opetti kontrapunktia ja musiikin teoriaa. Hänen tärkeimpään perintöönsä kuuluvatkin hänen teoreettiset kirjoituksensa, joiden joukossa on kolmiosainen Die Grunsatz der musikalischen Komposition. Omien näkemystensä lähtökohdaksi hän omaksui Jean-Philippe Rameaun bassoteorian. Sechterin johdolla opiskelivat muiden muassa Henri Vieuxtemps, Gustav Nottebohm, Sigismond Thalberg ja Anton Bruckner. Bruckner seurasi Sechteriä tämän jäätyä eläkkeelle työstään konservatoriossa. Hän omaksui Sechterin opit oman teoreettisen opetuksensa pohjaksi.Anton Bruckner and Simon Sechter's Fundamental Bass Theory ProQuest Myös Franz Schubert otti 4. marraskuuta 1828 – pari viikkoa ennen kuolemaansa – Sechteriltä oppitunnin fuugassa. Säveltäjänä Sechter kuului historian tuotteliaimpiin. Hänen kerrotaan säveltäneen vähintään fuugan päivittäin. Säilyneiden teosten joukossa ovat ooppera Ali Hitsch-Hatsch ja Friedrich Schillerin Messinan morsiameen sävelletty kuorokohtaus. == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Oopperasäveltäjät Luokka:Musiikkipedagogit Luokka:Musiikkiteoreetikot Luokka:Vuonna 1788 syntyneet Luokka:Vuonna 1867 kuolleet
Stephen Spender

Stephen Spender (1909 Lontoo, Britannia – 1995Spender, Sir Stephen (1909-1995), glbtq.com, viitattu 26.9.2021 ) oli brittiläinen runoilija, novellisti ja kriitikko. Hän oli 1970–1977 Lontoon yliopistossa englannin kielen professori. Hänen ystäväpiiriinsä kuului nuoruudessa 1930-luvulla vasemmistolaisia kirjailijoita W. H. Auden, Christopher Isherwood, MacNeuce ja Daniel Day-Lewis. Poliittinen asenne näkyy selvästi hänen runoissaan. Hän osallistui Espanjan sisällissotaan tasavaltalaisten puolella. Spender kääntyi kehityksessään myöhemmin porvarillisempaan suuntaan, ja hän siirtyi kirjoittamaan proosaa. Hän kirjoitti 1929 omaelämäkerrallisen teoksen The Temple, joka kuitenkin ilmestyi vasta 1988. ==Suomennettuja runoja== ;LähdeStephen Spender, Luettelo suomennetuista runoista. Lahden kaupunginkirjaston runotietokanta. Päivitetty 3.9.2021, viitattu 26.9.2021Finna.fi-tietokanta, haku: Spender, Stephen Tuomas Anhavan suomentamat kaksi runoa ** Alati ajattelen heitä (sisältyy myös teokseen: Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1) ** Hölderlinin vanhuus molemmat julkaisuissa: * Parnasso 1955: 7 * Tuomas Anhava: Minä kirjoitan sinulle kaukaisesta maasta: runosuomennoksia, toim. Helena Anhava ja Martti Anhava, Helsinki: Otava 2003 ISBN 951-1-18638-8 ==Lähteet== ==Aiheesta muualla== Luokka:Brittiläiset kirjailijat Luokka:Brittiläiset kriitikot Luokka:Vuonna 1909 syntyneet Luokka:Vuonna 1995 kuolleet
USS H-5

USS H-5 (runkonumero SS-148) oli Yhdysvaltain laivaston H-luokan sukellusvene. == Valmistus == Alus tilattiin Puget Soundin laivastontelakalta. Alus laskettiin vesille 24. syyskuuta 1918 ja otettiin palvelukseen 30. syyskuuta ensimmäisenä päällikkönään luutnantti Gordon Hutchins.DANFS - USS H-5 == Palvelus == Alus osallistui 6. j 7. sukellusvenedivisioonien mukana San Pedron edustalla erilaisiin taisteluharjoituksiin ja koulutuspurjehduksiin ollen toistuvasti huollettavana Mare Islandilla. Alus lähti 25. heinäkuuta 1922 San Franciscosta sukellusvenedivisioonien kanssa San Pedrosta ja saapui 14. syyskuuta Norfolkiin, missä se poistettiin 20. lokakuuta palveluksesta. Alus poistettiin alusluettelosta 26. helmikuuta 1931. Se myytiin romutettavaksi 28. marraskuuta 1933. == Lähteet == Luokka:H-luokan sukellusveneet (Yhdysvallat)
USS H-6

USS H-6 (runkonumero SS-149) oli Yhdysvaltain laivaston H-luokan sukellusvene. == Valmistus == Alus tilattiin Puget Soundin laivastontelakalta. Alus laskettiin vesille 26. elokuuta 1918 ja otettiin palvelukseen 9. syyskuuta ensimmäisenä päällikkönään luutnantti Robert P. Lucker.DANFS - USS H-6 == Palvelus == Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkat Santa Catalinan edustalla sekä huollot Mare Islandilla. Alus lähti 25. heinäkuuta 1922 San Pedrosta sukellusvenedivisioonien kanssa Norfolkiin, jonne se saapui 14. syyskuuta. Alus poistettiin 23. lokakuuta 1922 Norfolkissa palveluksesta ja poistettiin alusluettelosta 26. helmikuuta 1931. Se myytiin romutettavaksi 28. marraskuuta 1933. == Lähteet == Luokka:H-luokan sukellusveneet (Yhdysvallat)
George Gordon

George Gordon -nimisiä henkilöitä ovat olleet: * Lord George Gordon (1751–1793), brittiläinen poliitikko * George Gordon (1836–1911), etelävaltioiden prikaatinkenraali Yhdysvaltain sisällissodassa * George William Gordon (1820–1865), jamaikalainen liikemies, tilanomistaja ja kansallissankari * George Hamilton-Gordon (1784–1860), Aberdeenin neljäs jaarli, brittiläinen poliitikko, pääministeri 1852–1855 * George Gordon Byron, Lordi Byron (1788–1824), englantilainen runoilija ja poliitikko.
USS H-7

USS H-7 (runkonumero SS-150) oli Yhdysvaltain laivaston H-luokan sukellusvene. == Valmistus == Alus tilattiin Puget Soundin laivastontelakalta. Alus laskettiin vesille 17. lokakuuta 1918 ja otettiin palvelukseen 24. lokakuuta ensimmäisenä päällikkönään luutnantti Edmund A. Crenshaw.DANFS - USS H-7 == Palvelus == Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkoja San Pedron edustalla sekä oli huollettavana Mare Islandilla. Alus lähti 25. heinäkuuta 1922 San Pedrosta ja saapui 14. syyskuuta Norfolkin laivastotukikohtaan, missä se poistettiin 23. lokakuuta 1922 palveluksesta. Alus poistettiin alusluettelosta 26. helmikuuta 1931 ja myytiin romutettavaksi 28. marraskuuta 1933. == Lähteet == Luokka:H-luokan sukellusveneet (Yhdysvallat)
Abeyadanan temppeli

Abeyadanan temppeli on buddhalainen temppeli Paganin kaupungissa Myanmarissa. Se on saanut nimensä Paganin kuningas Kyanzitthan vaimo Abeyadanan mukaan. ==Temppeli== Abeyadanan temppeli sijaitsee Paganin (nyk. Bagan) kaupungissa Myanmarissa eli Burmassa. Vastapäätä temppeliä on Nagayonin pagoda. Temppeli muistuttaa pääosiltaan Nagayonia. Toisin kuin Nagayonilla, Abeyadanan temppeliin kuuluu kuitenkin stupa. Nagayonilla on stupan sijaan sikhara. Temppelin huomattavin patsas esittää Buddhaa bhumisparsa mudra -asennossa. Patsaan molemmilla puolilla on pienemmät Buddhan seuraajien patsaat, jotka saattavat esittää Mogallanaa ja Sariputtaa. Temppelin salin seiniä on koristeltu Jataka-kertomuksen aiheilla. Muita sisäseinien aiheita ovat mahajana-buddhalaiset aiheet, kuten esimerkiksi bodhisattvat, Buddhaa palvova Brahma, Garuda ja Nandi. Salin ulkoseinä on sen sijaan koristeltu konservatiivisempaan theravada-buddhalaiseen tyyliin, jonka aiheita ovat tarat ja bodhisattvat. ==Historia== Abeyadanan temppelin rakennuttajaksi on usein esitetty Paganin kuningas Kyanzitthaa. 1100-luvulla hallinnut Kyanzittha tunnetaan myös esimerkiksi kuuluisamman Ananda-temppeli rakennuttajana. Temppelin viereinen Nagayon on rakennettu vuosina 1102–1103 ja Abeyadanan temppeli lienee rakennettu samoihin aikoihin. Abeyadanan temppelissä on rakennuttamista myöhemmin tehty kaiverrus, jossa sen rakennuttajana mainitaan Abeyadana, jonka mukaan temppeliä on myöhemmin kutsuttu. Abeyadana oli Kyanzitthan päävaimo. Tarinan mukaan temppeli rakennettiin paikalle, jolla Abeyadana odotti Kyanzitthaa tämän paettua kuningas Sawlua. ==Lähteet== Luokka:Myanmarin buddhalaiset temppelit
Gladys

Gladys on englantilaisella kielialueella käytetty naisen etunimi. Se on lähtöisin Walesista. Gladys pohjautuu kymrinkieliseen nimeen Gwladus, jonka merkityksestä ja taustasta ei ole varmaa tietoa. Nimi on saatettu johtaa ’prinsessaa’ tarkoittavasta sanasta gwledig, mutta kyseessä voi olla myös muunnelma latinalaisesta nimestä Claudia. Digi- ja väestötietoviraston mukaan Suomessa on vuoteen 2023 mennessä tilastoitu noin 150–160 Gladys-nimistä naista. == Tunnettuja Gladyseja == * Gladys Carson (1903–1987), brittiläinen uimari ja olympiamitalisti * Gladys Cherono (s. 1983), kenialainen kestävyysjuoksija * Gladys Cooper (1888–1971), brittiläinen näyttelijä * Gladys Davies (1892–1981), brittiläinen miekkailija ja olympiamitalisti * Gladys Eastlake-Smith (1883–1941), brittiläinen tennispelaaja ja olympiavoittaja * Gladys George (1904–1954), yhdysvaltalainen näyttelijä * Gladys Horton (1945–2011), yhdysvaltalainen laulaja * Gladys Knight (s. 1944), yhdysvaltalainen laulaja ja näyttelijä * Gladys Moreno (1933–2005), bolivialainen laulaja * Gladys Powers (1899–2008), brittiläissyntyinen ensimmäisen maailmansodan veteraani * Gladys West (s. 1930), yhdysvaltalainen matemaatikko * Gladys Yang (1919–1999), kiinalainen kielenkääntäjä == Lähteet == Luokka:Etunimet
Johan van Scheepen

Johan van Scheepen on alankomaalainen kasvitieteilijä. Leidenin yliopistossa koulutuksensa saanut van Scheepen on työskennellyt muun muassa Readingin yliopistossa ja International Cultivar Registration Authorityssä. Hän on ollut mukana nimeämässä muun muassa Hippeastrum papilio -kasvilajia. == Lähteet == Luokka:Alankomaalaiset kasvitieteilijät Luokka:Elävät henkilöt
Abadainin palatsi

Abadainin palatsi () on palatsi Egyptin pääkaupungissa Kairossa. Sen rakennutti vuonna 1863 Egyptin kediivi Ismail valtionpäämiehen uudeksi asunnoksi. Myöhemmin se on ollut monien historiallisten tapahtumien keskiössä. Nykyisin palatsi on yksi Egyptin presidentin virka-asunnoista. ==Palatsi== Abadainin palatsi sijaitsee Kairossa. Palatsi on rakennettu eurooppalaiseen tyyliin. Se on kaksikerroksinen ja käsittää useita pihoja ja sisäänkäyntejä. Pääsisäänkäynti sijaitsee rakennuksen pohjoisosassa. Palatsi käsitti alkujaan 500 huonetta tai salia. Ensimmäisessä kerroksessa on kaksi salonkia. Palatsissa on myös alun perin valtionpäämiehen asuntona valtaistuinsali ja kuninkaan huoneisto. Sisustus käsittää esimerkiksi marmorilattioita, seinien kohokuvia ja ikkunoiden värillisiä laseja. ==Historia== Egyptin valtionpäämiesten virallinen asuinpaikka oli ollut pitkään Saladinin linnoitus. Uuden virka-asunnon rakennutti valtaan noussut Egyptin kediivi Ismail. Rakennuksen suunnitteli ranskalainen arkkitehti. Rakennustyöt alkoivat vuonna 1863 ja ne kestivät 10 vuotta. Rakennuspaikalla oli aikaisemmin vain viljelymaata, mutta palatsin rakentamisen yhteydessä sen ympärille rakennettiin uusi kaupunginosa eurooppalaisen ruutukaavan mukaisesti perinteisten mutkittelevien katujen sijaan. Palatsi käsitti myös ylellisen koristelun. Sen rakennuttaminen loi huomattavan loven valtion kassaan. Palatsi oli myöhemmin monen Egyptiä koskeneen historiallisen tapahtuman ytimessä. Niin sanotun Urabi-kapinan aikana Ahmad Urabi kohtasi kediivi Tawfiqin pakottaen tämän taipumaan vaatimuksiinsa, mutta kukistui myöhemmin itse brittien väliintulossa. 4. helmikuuta 1942 britit piirittivät palatsin sotilailla ja panssarivaunuilla pakottaen kuningas Faruqin nimittämään Mustafa al-Nahhasin Egyptin pääministeriksi ja korvaamaan brittien liian saksalaismyönteisenä pitämä aikaisempi hallitus. Palatsi on toiminut presidentti Anwar Sadatin kaudelta lähtien presidentin virka-asuntona. Presidentinpalatseja on kaikkiaan kahdeksan. Palatsissa toimii myös kolme museota. ==Lähteet== Luokka:Kairon rakennukset ja rakennelmat Luokka:Palatsit Luokka:Virka-asunnot
USS H-8

USS H-8 (runkonumero SS-151) oli Yhdysvaltain laivaston H-luokan sukellusvene. == Valmistus == Alus tilattiin Puget Soundin laivastontelakalta. Alus laskettiin vesille 14. marraskuuta 1918 ja otettiin palvelukseen 18. marraskuuta ensimmäisenä päällikkönään Ralph W. Holt.DANFS - USS H-8 == Palvelus == Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkat Santa Catalinan edustalla. Alus lähti 25. heinäkuuta 1922 San Pedrosta sukellusvenedivisioonien ja emälaiva USS Beaverin kanssa. Osasto saapui 14. syyskuuta Norfolkiin, missä alus poistettiin 17. marraskuuta 1922 palveluksesta. Se poistettiin alusluettelosta 26. helmikuuta 1931 ja myytiin romutettavaksi 28. marraskuuta 1933. == Lähteet == Luokka:H-luokan sukellusveneet (Yhdysvallat)
Pasi Patokallio

Pasi Patokallio (s. 1949, Kangasalahttps://web.archive.org/web/20061010023730/http://www.finland.ca/doc/en/embassy/PP1cv.html) on suomalainen diplomaatti. Hän on ollut Suomen suurlähettiläs Israelissa, Kanadassa ja Australiassa ja johti Suomen kampanjaa paikasta Yhdistyneiden kansakuntien turvallisuusneuvostossa vuonna 2012. Asevalvonnan asiantuntijana tunnettu Patokalliohttps://www.mtvuutiset.fi/artikkeli/patokallio-yk-n- asetarkastajien-johtoon/1820972 toimi muun muassa usean NPT- ydinsulkusopimuksen valmistelukomitean istunnon puheenjohtajana ja oli ehdolla Irakin joukkotuhoaseita tutkineen UNMOVIC-komission johtoon.https://www.theguardian.com/world/2000/jan/19/iraq.ewenmacaskill Vuonna 2018 Patokallio kirjoitti Suomen Kuvalehdessä ja Kanava-lehdessä julkaistussa esseessään, että Suomen turvallisuuspoliittinen linja muuttui Tarja Halosen tullessa ulkoministeriksi vuonna 1995. Patokallion mukaan turvallisuuden ydinsisältö on perinteisesti ollut valtakunnan suojeleminen ulkoisilta uhkilta, joista pahimmat ovat sotilaallisia. Halosen aikakaudella Suomen turvallisuusuhkia ei pidetty enää sotilaallisina, vaan turvallisuusuhkiksi nimettiin kansainvälisiä ilmiöitä, kuten ilmastonmuutos. Patokallion mukaan asevaraisesta turvallisuudesta tuli haukkumasana ja aseidenriisunnasta itseisarvo. Huolta kannettiin lähinnä Yhdysvaltain presidentti George W. Bushin toimista, mutta Halosen ulkopoliittisessa ajattelussa ”ei ollut missään vaiheessa sijaa Venäjän toiminnan kriittiselle arvioinnille saati julkiselle arvostelemiselle”. Lisäksi jalkaväkimiinoista luopuminen heikensi merkittävästi Suomen puolustusta. ==Teokset== * == Lähteet == == Aiheesta muualla == * Pasi Patokallio tietokirjailija Pekka Virkin vieraana Jälkisuomettumisen ruumiinavaus -ohjelmasarjassa, jossa he keskustelevat muun muassa jalkaväkimiinoista ja presidentti Halosesta sarjan 11. jaksossa Miinakielto Halosen sydänasiana, 10.2.2024. Luokka:Suomen suurlähettiläät Luokka:Elävät henkilöt Luokka:Vuonna 1949 syntyneet
Ankannokka-ankerias

Ankannokka-ankerias (Nessorhamphus ingolfianus) eli pitkäkaula-ankerias on serpentiiniankeriaisiin kuuluva kalalaji. Sitä tavataan syvistä vesistä kaikista valtameristä. ==Koko ja ulkonäkö== Ankannokka-ankerias voi kasvaa suurimmillaan noin 60 cm pitkäksi. Ruumiinrakenteeltaan laji on pitkänomainen. Kalan kuono on pitkä. Yläleuka on alaleukaa pidempi ja sen pää on litteä. Ankannokka-ankeriaan selkä- ja peräevät ovat pitkät ja yhtyneet pyrstöevään. Väriltään laji on ruskea ja sävy vaihtelee. ==Levinneisyys ja elintavat== Ankannokka-ankeriasta tavataan lauhkeista ja subtrooppisista vesistä Atlantista, Intian valtamerestä ja Tyynestämerestä. Se on syvän veden kala ja liikkuu syvimmillään 1 800 metrin syvyydessä. Lajin ravintoa ovat äyriäiset, erityisesti krillit. Ankannokka-ankerias kutee Sargassomerellä. ==Lähteet== Luokka:Ankeriaskalat
Torrechiara

pienoiskuva|Torrechiaran linna Torrechiara tai Torrechiaran linna () on Italian Parman laaksossa sijaitseva 1400-luvulla rakennettu linna. Torrechiara on yksi parhaiten säilyneistä keskiaikaisista linnoista Parman maakunnassa. Linnan rakennutti Pier Maria Rossi vuosina 1448–1460. Torrechiarassa on kolminkertaiset muurit ja sen sisemmässä linnassa on neljä kulmatornia, jotka on yhdistetty toisiinsa suojakäytävillä. Linnan keskimmäiset korkeat muurit on viistottu. Linnan keskellä on upea neliönmuotoinen päärakennus, joka on koristeltu taidokkailla lombardialaistyylisillä terrakottalistoilla. Linnan sisätilat on koristeltu 1500-luvulla freskoin. Torrechiara on toiminut muun muassa Ladyhawke – Legenda haukasta -elokuvan ja Borgiat-televisiosarjan kuvauspaikkana. == Lähteet == Luokka:Parma Luokka:Italian linnat
Young Royals

Young Royals on ruotsalainen Netflix-alkuperäissarja, jonka ensimmäinen tuotantokausi julkaistiin 1. heinäkuuta 2021. Sarja sijoittuu kuvitteelliseen Hillerskan sisäoppilaitokseen, johon Ruotsin prinssi Wilhelm joutuu. Prinssi rakastuu työväenluokkaisista oloista tulevaan Simoniin, ja suhdetta on kutsuttu kielletyksi rakkaudeksi. Sarjan ovat luoneet Lisa Ambjörn, Lars Beckung ja Camilla Holter. Sarjan toinen tuotantokausi julkaistiin marraskuussa 2022. Kolmas ja samalla viimeinen kausi julkaistiin maaliskuussa 2024. == Juoni == Ruotsin prinssi Wilhelm lähetetään Hillerskan sisäoppilaitokseen, kun tämä joutuu skandaalin keskelle. Wilhelm yrittää sopeutua maineikkaaseen sisäoppilaitokseen, mutta se osoittautuu haastavaksi, kun hän joutuu salaamaan seksuaalisuutensa ja ihastuksensa samaa sukupuolta olevaan opiskelijaan. Wilhelmistä tulee perillinen, kun hänen veljensä menehtyy yllättäen liikenneonnettomuudessa. Hän yrittää sopeutua uuteen rooliinsa, mutta pian hänen salaisuutensa vuotaa kaikkien tietoon. == Rooleissa == == Lähteet == Luokka:2020-luvun nuortendraamasarjat Luokka:Netflix-alkuperäissarjat Luokka:Ruotsalaiset draamasarjat Luokka:Elokuvat seksuaali- ja sukupuolivähemmistöistä
Michael Sandel

Michael Sandel (s. 1953) on yhdysvaltalainen politiikan tutkija ja filosofi.Members S, viitattu 27.9.2021 Sandel on Harvardin yliopistossa poliittisen filosofian professori. Hänen luentosarjansa "Justice" oli ensimmäinen Harvardin yliopistossa pidetty, joka on ollut vapaasti kaikkien seurattavissa televisiossa ja internetissä.Bio - Michael Sandel, Harvard University, viitattu 27.9.2021 Kirjassaan The Tyranny of Merit Sandel on esittänyt ajatuksia tietotyöläisten vääristyneestä ylilyöntiasemasta länsimaissa. Hallitseva tavoite on yksilön ja varsinkin asiantuntijaluokan omat saavutukset ja syrjäytetty yhteinen hyvä. Teos on saksalaisen sosialidemokraattisen poliitikon Olaf Scholzin lempikirjoja.Suvi Turtiainen, Kirjeenvaihtajan analyysi: Rikkaat maat kunnioittavat enää tietotyöläisiä ja väheksyvät muita, Yle.fi, uutiset 27.9.2021, viitattu 27.9.2021 ==Lähteet== ==Aiheesta muualla== Luokka:Yhdysvaltalaiset filosofit Luokka:Vuonna 1953 syntyneet Luokka:Elävät henkilöt
USS H-9

USS H-9 (runkonumero SS-152) oli Yhdysvaltain laivaston H-luokan sukellusvene. == Valmistus == Alus tilattiin Puget Soundin laivastontelakalta. Alus laskettiin vesille 23. marraskuuta 1918 ja otettiin palvelukseen 25. marraskuuta ensimmäisenä päällikkönään luutnantti Clarke Withers.DANFS - USS H-9 == Palvelus == Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkat Santa Catalinan edustalla sekä huollot Mare Islandilla. Alus lähti 25. heinäkuuta 1922 San Pedrosta sukellusvenedivisioonien kanssa. Osasto saapui 14. syyskuuta Norfolkiin, jossa alus poistettiin 3. marraskuuta palveluksesta. Se poistettiin alusluettelosta 26. helmikuuta 1931 ja myytiin romutettavaksi 28. marraskuuta 1933. == Lähteet == Luokka:H-luokan sukellusveneet (Yhdysvallat)
Sanpeten piirikunta

Sanpeten piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 28 437 vuonna 2020. Piirikunnan hallintokeskus on Mantin kaupunki. Piirikunta perustettiin 31. tammikuuta 1850. == Lähteet == == Aiheesta muualla == Luokka:Utahin piirikunnat
Sevierin piirikunta (Utah)

Sevierin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 21 522 vuonna 2020. Piirikunnan hallintokeskus on Richfieldin kaupunki. Piirikunta perustettiin 16. tammikuuta 1865. == Lähteet == == Aiheesta muualla == Luokka:Utahin piirikunnat
Manès Sperber

Manès Sperber (1905 Zabłotów, Galitsia (sill. Itävaltaa, nyk. Ukrainaa) – 1984 Pariisi, Ranska) oli galitsialainen juutalainen kirjailija. Hän asui 1927–1933 Berliinissä ja toimi siellä psykologina. Sittemmin hän asui Pariisissa, jossa hän kuoli. Sperber käsittelee esseissään muun muassa juutalaista identiteettiä, väkivaltaa ja diktatuuria. Hänen omaelämäkertansa All das Vergangene ilmestyi 1974–1977. ==Palkinnot ja tunnustukset== * Georg Büchner -palkinto: 1975Sperber, Manès, Kirjasampo, viitattu 27.9.2021 ==Lähteet== ==Aiheesta muualla== Luokka:Itävaltalaiset kirjailijat Luokka:Vuonna 1905 syntyneet Luokka:Vuonna 1984 kuolleet
Zoran Džorlev

Zoran Džorlev (; 10. tammikuuta 1967 Strumica – 1. tammikuuta 2021 Skopje) oli pohjoismakedonialainen viulisti, laulaja ja sovittaja.January 2021 Obituaries Classical Music Daily Džorlev syntyi musikaaliseen perheeseen. Hänen isänsä oli orkesteria johtanut kansanmusiikin tekijä. Džorlev soitti alun perin trumpettia, harmonikkaa ja kitaraa. 10-vuotiaana hän aloitti viulunsoiton.Macedonian violinist Zoran Dzorlev dies of Covid-19 The Strad Hän valmistui Pyhien Kyrilloksen ja Methodioksen yliopistosta viulunsoitossa vuonna 1990; hänellä oli myös maisterin arvo folkloristiikassa.Biography Zoran Dzorlev Džorlev soitti Pohjois-Makedonian oopperan ja baletin orkesterissa 14 vuoden ajan, josta kolme vuotta varakonserttimestarina.Zoran Dzorlev Yamaha Hän soitti myös muun muassa Makedonian kamariorkesterissa, Pohjois-Makedonian filharmonikoissa ja Makedonian radiotelevision kansanorkesterissa. Džorlev juonsi Makedonian radiotelevision eri musiikkiohjelmia. Vuosina 2011–2017 hän johti Tanec-kansantanssi- ja lauluyhtyettä. Džorlev tuli tunnetuksi kansanmusiikkisovituksistaan ja -esityksistään sekä elokuvamusiikin ja jazzin sovituksistaan. Hän piti runsaasti resitaaleja kotimaassaan ja esiintyi myös kansainvälisesti. Džorlev sai useita palkintoja valtiollisissa viulu- ja kamarimusiikkikilpailuissa. Hän toimi lisäksi itse kilpailujen tuomaristoissa. Džorlev johti skopjelaista DMBUC Ilija Nikolovski-Luj -oppilaitosta, jossa oli toiminut viuluprofessorina vuodesta 2000. Hän kuoli 53-vuotiaana COVID-19-komplikaatioihin. == Lähteet == Luokka:Pohjoismakedonialaiset laulajat Luokka:Viulistit Luokka:Vuonna 1967 syntyneet Luokka:Vuonna 2021 kuolleet
Helsinki Vampire

Helsinki Vampire on Jyrki 69:n debyyttialbumi, joka julkaistiin 23. kesäkuuta 2017. Albumin on tuottanut, miksannut ja masteroinut Johnny Lee Michaels. == Kappaleet == # # # # # # # # # # # == Lähteet == Luokka:Vuoden 2017 esikoisalbumit
Islamic Cultural Center of New York

Islamic Cultural Center of New York on moskeija ja kulttuurikeskus Yhdysvaltain New Yorkissa Manhattanilla. Moskeija oli kaupungin ensimmäinen varta vasten moskeijaksi rakennettu rakennus. Moskeija valmistui vuonna 1990 ja sen viralliset avajaiset pidettiin vuonna 1991. ==Kohde== Nykyinen Islamic Cultural Center of New York. sijaitsee Yhdysvaltojen New Yorkin Manhattanilla osoitteessa 1711 Third Avenue. Sen moskeija rakennettiin perinteiseen islamilaiseen tyyliin, mutta New Yorkin nykyaikaisempaan maisemaan sovitettuna. Koska moskeija on rakennettu kohti Mekkaa, se on noin 29 asteen kulmassa Manhattanin ruutukaavaan nähden. ==Historia== Alkuperäinen Islamic Cultural Center of New York perustettiin vuonna 1963 osoitteessa 1 Riverside Drive. Paikalle kaavailtiin moskeijaa, museota, kirjastoa ja koulua. Vain kolme vuotta myöhemmin hankittiin kuitenkin toinen tontti osoitteessa 1711 Third Avenue. Paikalla oli viisikerroksinen rakennus, jonka tilalle haluttiin rakentaa maamerkkimäinen moskeija. Moskeijan rakentamiseen saatiin lahjoituksia Saudi-Arabiasta, Kuwaitista, Libyasta ja Malesiasta. Rakennuksen suunnittelu annettiin arkkitehtitoimisto Skidmore, Owings and Merrillille vuonna 1987. Minareetin suunnitteli Swanke Hayden Connell. Rakennustyöt saatiin päätökseen joidenkin myöhästymisien jälkeen vuonna 1990. Viralliset avajaiset pidettiin 25. syyskuuta 1991. Rakennushankkeen hinnaksi tuli lopulta noin 17 miljoonaa dollaria. Moskeija oli New Yorkin ensimmäinen varta vasten moskeijaksi rakennettu rakennus. Sen perjantairukouksissa käy viikoittain noin 4 000 rukoilijaa. ==Lähteet== ==Aiheesta muualla== *Viralliset sivut Luokka:Manhattanin rakennukset ja rakennelmat Luokka:Yhdysvaltain moskeijat Luokka:Upper East Side
Hard Skool

Hard Skool on Guns N’ Rosesin EP, joka julkaistiin vuoden 2022 alussa. Kappaleet ”Hard Skool” ja ”Absurd” ovat peräisin Chinese Democracy-albumin sessioista. == Kappaleet == # # # # == Lähteet == Luokka:Vuoden 2022 EP:t Luokka:Guns N’ Rosesin albumit
Summitin piirikunta (Utah)

Summitin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 42 357 vuonna 2020. Piirikunnan hallintokeskus on Coalvillen kaupunki. Piirikunta perustettiin vuonna 1854. == Lähteet == == Aiheesta muualla == *
Tooelen piirikunta

Tooelen piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 72 698 vuonna 2020. Piirikunnan hallintokeskus on Tooelen kaupunki. Piirikunta perustettiin 31. tammikuuta 1850. == Lähteet == == Aiheesta muualla == Luokka:Utahin piirikunnat
The First Purge

The First Purge on vuonna 2018 ensi-iltansa saanut yhdysvaltalainen dystooppinen toimintatrilleri, jonka on ohjannut Gerard McMurray sekä tähdittänyt Y’lan Noel, Lex Scott Davis, Joivan Wade ja Steve Harris. Elokuva on The Purge -elokuvasarjan neljäs sovitus, ja esiosa sen aiemmille elokuville Puhdistuksen yö (2013), Puhdistuksen yö: Anarkia (2014) ja Puhdistuksen yö: Vaalivuosi (2016). The First Purge julkaistiin 4. heinäkuuta 2018. Se tuotti maailmanlaajuisesti yli 137 miljoonaa dollaria, ollen elokuvasarjan tuottoisin osa. Se sai kuitenkin ristiriitaisen vastaanoton kriitikoilta edeltäjiensä tapaan. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2018 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset rikoselokuvat Luokka:Yhdysvaltalaiset tieteiskauhuelokuvat Luokka:Dystopiaelokuvat Luokka:Sarjamurhaajaelokuvat Luokka:Universal Picturesin elokuvat
Uintahin piirikunta

Uintahin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 35 620 vuonna 2020. Piirikunnan hallintokeskus on Vernalin kaupunki. Piirikunta perustettiin 18. helmikuuta 1880. == Lähteet == == Aiheesta muualla == Luokka:Utahin piirikunnat
Utahin piirikunta

Utahin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 659 399 vuonna 2020. Piirikunnan hallintokeskus on Provon kaupunki. Piirikunta perustettiin 31. tammikuuta 1850. == Lähteet == == Aiheesta muualla == Luokka:Utahin piirikunnat
Verkosto (jumalanpalvelusyhteisö)

Verkosto on pääkaupunkiseudulla toimiva evankelis-luterilainen jumalanpalvelusyhteisö, joka on perustettu vuonna 1999.Hengenuudistus.fi Yhteisö tekee yhteistyötä Malmin, Munkkiniemen ja Espoonlahden sekä vuodesta 2024 lähtien myös Roihuvuoren seurakuntien kanssa. Verkoston jumalanpalveluksiin on mahdollista osallistua myös etänä internetin kautta. Yhteisön piirissä toimii useita pienryhmiä, ja lisäksi se järjestää alfa- kursseja sekä avioliitto- ja vanhemmuuskursseja. Verkosto kertoo visiokseen rakastamme jokaista, palvelemme yhteiskuntaa ja elävöitämme kirkkoa.Toimintasuunnitelma 2021.pdf Verkoston entinen työntekijä Petri Patronen luonnehtii yhteisön palveluksia "tavallisiksi luterilaisiksi palveluksiksi, joissa on kevyttä musiikkia".Kirkkojakaupunki.fi Yhdessä Malmin ja Espoonlahden seurakuntien kanssa Verkosto järjestää koko perheen Messy Church -toimintaa sunnuntaisin muutamia kertoja vuodessa. Messy Church on toiminnallinen, kaiken ikäisille suunnattu jumalanpalveluksen muoto. == Katso myös == * Uskonto Helsingissä * Uskonto Espoossa * Helsingin seurakuntayhtymä ==Lähteet== Luokka:Suomen evankelis-luterilaiseen kirkkoon liittyvät järjestöt Luokka:Kristinusko Helsingissä Luokka:Uskonto Espoossa
Wasatchin piirikunta

Wasatchin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 34 788 vuonna 2020. Piirikunnan hallintokeskus on Heber Cityn kaupunki. Piirikunta perustettiin vuonna 1862. == Lähteet == == Aiheesta muualla == Luokka:Utahin piirikunnat
Washingtonin piirikunta (Utah)

Washingtonin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 180 279 vuonna 2020. Piirikunnan hallintokeskus on St. Georgen kaupunki. Piirikunta perustettiin 3. maaliskuuta 1852. == Lähteet == == Aiheesta muualla == Luokka:Utahin piirikunnat
Waynen piirikunta (Utah)

Waynen piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 2 486 vuonna 2020. Piirikunnan hallintokeskus on Loan kaupunki. Piirikunta perustettiin 10. maaliskuuta 1892. == Lähteet == == Aiheesta muualla == Luokka:Utahin piirikunnat
Weberin piirikunta

Weberin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 262 223 vuonna 2020. Piirikunnan hallintokeskus on Ogdenin kaupunki. Piirikunta perustettiin 31. tammikuuta 1850. == Lähteet == == Aiheesta muualla == Luokka:Utahin piirikunnat
Luettelo Utahin piirikunnista

Tämä on luettelo Utahin osavaltion piirikunnista. Utahissa on 29 piirikuntaa. Piirikunta Hallintokeskus Perustettu Beaverin piirikunta Beaver 1856 Box Elderin piirikunta Brigham City 1856 Cachen piirikunta Logan 1857 Carbonin piirikunta Price 1894 Daggettin piirikunta Manila 1919 Davisin piirikunta Farmington 1850 Duchesnen piirikunta Duchesne 1913 Emeryn piirikunta Castle Dale 1880 Garfieldin piirikunta Panguitch 1882 Grandin piirikunta Moab 1890 Ironin piirikunta Parowan 1850 Juabin piirikunta Nephi 1852 Kanen piirikunta Kanab 1864 Millardin piirikunta Fillmore 1851 Morganin piirikunta Morgan 1862 Piuten piirikunta Junction 1865 Richin piirikunta Randolph 1864 Salt Laken piirikunta Salt Lake City 1849 San Juanin piirikunta Monticello 1880 Sanpeten piirikunta Manti 1849 Sevierin piirikunta Richfield 1862 Summitin piirikunta Coalville 1854 Tooelen piirikunta Tooele 1849 Uintahin piirikunta Vernal 1880 Utahin piirikunta Provo 1849 Wasatchin piirikunta Heber City 1862 Washingtonin piirikunta St. George 1852 Waynen piirikunta Loa 1892 Weberin piirikunta Ogden 1849 == Aiheesta muualla == * Utah
Pelle Hermanni (elokuva)

Pelle Hermanni on suomalainen elokuva, joka sai ensi-iltansa 9. syyskuuta 2022. Elokuvan on ohjannut Timo Koivusalo, joka on myös käsikirjoittanut elokuvan yhdessä Pelle Hermanni -hahmon luoneen Simo Ojasen kanssa. Pääroolissa Pelle Hermannina nähdään Vesa Vierikko. Muissa rooleissa näyttelevät muun muassa Martti Suosalo, Hannu-Pekka Björkman, Iina Kuustonen, Minttu Mustakallio ja Helena Vierikko. Elokuvan pääkuvauspaikka oli Porin Kirjurinluoto. Elokuvaa rahoitti kotimaisten elokuvien tuotantoa tukeva rahasto Finnish Impact Film Fund. Elokuvan tuotti Artista Filmi ja sen levittää Aurora Studios. Elokuvan kakkososan (Pelle Hermanni ja hypnotisoija) kuvaaminen aloitettiin jo ennen ensimmäisen osan ensi-iltaa kesäkuussa 2022. == Rooleissa == Näyttelijät Hahmot Vesa Vierikko Pelle Hermanni Martti Suosalo Taikuri Maximilian Hannu-Pekka Björkman Sirkustirehtööri Iina Kuustonen Akrobaatti Viola Minttu Mustakallio Selvänäkijä Sylvia Tuija Piepponen Äitiliini Heikki Nousiainen Isä Kasperi Ylermi Rajamaa Kuvaaja Tom Lindholm Taikuri Viktor Linda Wiklund Mona Milo Tamminen Roni Oona Hakanpää Julia Helena Vierikko Hotellivirkailija Tom Petäjä Posteljooni Kalle Lamberg Turvatarkastaja Esa Nieminen Kapellimestari Pertti Mutanen Laulu == Vastaanotto == Elokuva sai arvostelijoilta heikot arviot. Veli-Pekka Lehtonen kuvaili elokuvaa halvaksi kopioksi Risto Räppääjä -elokuvista, joita Koivusalo oli aiemmin tehnyt. Hän piti käsikirjoitusta, ohjausta ja kameratyötä laiskana. Juho Rissasen mielestä elokuva oli ankea, iloton ja sekava. Hänestä Koivusalon ensimmäisistä Pekko-elokuvista tutut tunnusmerkit kuten innoton tarinankerronta ja tönkkö näytteleminen ovat vahvasti läsnä. Surkeinta hänestä oli, että nimihahmo oli sysätty sivurooliin. Hannu Lieksosta Koivusalon elokuva on tutun kankea. Episodi Hannu Liekso Film-O-Holic.com Jussi Lahtonen Helsingin Sanomat Veli-Pekka Lehtonen Iltalehti Juho Rissanen Seiska Pekka Luokkala Turun Sanomat Päivi Valotie == Lähteet == == Aiheesta muualla == * Elokuvan traileri YouTubessa Luokka:Vuoden 2022 suomalaiset elokuvat Luokka:Timo Koivusalon ohjaamat elokuvat
Cimarronin piirikunta

Cimarronin piirikunta () on Yhdysvaltojen Oklahoman osavaltiossa sijaitseva piirikunta. Sen väkiluku oli 2 296 vuonna 2020. Piirikunnan hallintokeskus on Boise Cityn kaupunki. Piirikunta perustettiin vuonna 1907. == Lähteet == == Aiheesta muualla == Luokka:Oklahoman piirikunnat
Texasin piirikunta (Oklahoma)

Texasin piirikunta () on Yhdysvaltojen Oklahoman osavaltiossa sijaitseva piirikunta. Sen väkiluku oli 21 384 vuonna 2020. Piirikunnan hallintokeskus on Guymonin kaupunki. Piirikunta perustettiin vuonna 1907. == Lähteet == == Aiheesta muualla == Luokka:Oklahoman piirikunnat
Südschleswigscher Wählerverband

Südschleswigscher Wählerverband (SSW) (tanskaksi Sydslesvigsk Vælgerforening, pohjoisfriisiksi: Söödschlaswiksche Wäälerferbånd) eli Etelä-Schleswigin äänestäjäyhdistys on alueellinen poliittinen puolue Schleswig-Holsteinissa Pohjois-Saksassa. Puolue edustaa osavaltion tanskalaisia ​​ja friisiläisiä vähemmistöjä. Lokakuussa 2021 puolueen puheenjohtajaksi valittiin Christian Dirschauer. == Historia == Puolue perustettiin vuonna 1948 edustamaan Saksan tanskalaista vähemmistöä. Perustamisen yhteydessä siihen liittyi myös aiemmin perustettu friisiläisiä edustanut puolue. Perustamisvuonnaan puolue osallistui myös ensimmäisiin vaaleihinsa, kunnallisvaaleihin, ja voitti 26 % äänistä. SSW on edustettuna Schleswig-Holsteinin maapäivillä sekä osavaltion useissa piirikunta- ja kunnanvaltuutoissa. Osavaltion maapäivillä puolueella on kolme edustajaa. SSW ei ole yleensä osallistunut liittopäivävaaleihin. Vuoden 2021 liittopäivävaaleihin puolue osallistui ensimmäistä kertaa sitten vuoden 1961. Vuoden 2021 liittopäivävaaleissa puolue onnistui voittamaan yhden paikan Saksan liittopäivillä. Koska SSW edustaa Saksan liittovaltion tunnustamia vähemmistöjä, siihen ei sovelleta normaalia 5 % äänikynnystä. == Ideologia ja näkemyksiä == Kansallista vähemmistöä edustavana puolueena SSW kieltäytyy asettamasta itseään perinteiselle oikeisto-vasemmistoakselille. Mutta se kuitenkin ajaa pohjoismaista yhteiskuntamallia, johon kuuluu vahvan hyvinvointiyhteiskunnan suosiminen ja vapaampi työvoimapolitiikka. SSW on Euroopan vapaan allianssin jäsen. == Galleria == Tiedosto:SSW Landtagswahlergebnisse.svg|Puolueen kannatus maapäivävaaleissa vuosina 1947–2017 == Lähteet == ==Aiheesta muualla== * Puolueen kotisivut (saksaksi, tanskaksi ja englanniksi) Luokka:Saksan puolueet Luokka:Schleswig-Holstein Luokka:Euroopan vapaa allianssi
Ladyhawke – Legenda haukasta

Ladyhawke – Legenda haukasta on vuonna 1985 ensi-iltansa saanut Richard Donnerin ohjaama yhdysvaltalainen fantasiaelokuva. Elokuvan pääosissa ovat Matthew Broderick, Rutger Hauer ja Michelle Pfeiffer. Varas Philippe Gaston pakenee Aquilan tyrmästä käymälän kautta. Sotilaat ajavat häntä takaa ja ovat tappaa hänet, mutta kapteeni Navarre pelastaa Gastonin. Navarre vaeltaa mukanaan lumottu haukka. Aquilan piispa on aikoinaan kironnut Navarren ja hänen rakastettunsa Lady Isabeaun. Navarre aikoo tappaa piispan, ja siihen hän tarvitsee Gastonin apua. == Näyttelijät == == Lähteet == Luokka:Yhdysvaltalaiset fantasiaelokuvat Luokka:Vuoden 1985 elokuvat
Taneli Lassila

Taneli Lassila (s. 27. lokakuuta 1998) on suomalainen pesäpalloilija. Lassila edustaa Ykköspesikseen kaudeksi 2023 noussutta Jyväskylän Kiriä, johon hän siirtyi tamperelaisesta Manse PP:stä kaudeksi 2022. Hänen kasvattajaseuransa on Vimpelin Veto. Lassila on saavuttanut urallaan yhden SM-kullan Manse PP:ssä kaudella 2021https://www.superpesis.fi/uutiset/manse-juhlii-historiallista- suomen-mestaruutta-ensimmaiset-pudotuspelit-heti-kirkkainta-kaulaan/ ja yhden SM-pronssin Vimpelin Vedossa kaudella 2018.https://www.pesis.fi/pesis- info/historia/mitalistit/ Hän pelaa sisäpelissä vaihtajana ja ulkokentällä lukkarina.https://www.mansepp.fi/miesten-pelaajakortti/?pelaaja=taneli-lassila Lassila on pelannut urallaan 17 Superpesiksen runkosarjaottelua. Näissä hän on lyönyt yhden kunnarin ja viisi tavallista juoksua, tuonut neljä juoksua ja kerännyt 30 kärkilyöntiä. http://www.pesiksenmaailma.fi/index.php/pelaajakortit?pelaajaid=4579&view;=pelaajakortti Tilastot päivitetty kauden 2022 jälkeen. Lassilan veljet Aleksi ja Eemeli pelaavat Superpesistä Vimpelin Vedossa. == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Arne Andersson (liikenneneuvos)

Arne Valdemar Andersson (14. maaliskuuta 1906 Helsingin maalaiskunta – 26. lokakuuta 1973 Lohja) oli yrittäjä ja yritysjohtaja, joka sai liikenneneuvoksen arvon.Biografia-sampo: Arne Andersson Viitattu 27.9.2021. Andersson syntyi maanviljelijän poikana, mutta aloitti liikennöinnin jo 20-vuotiaana omalla pakettiautolla. Vuonna 1927 hän aloitti linja- autoliikenteen Helsingin ja Seutulan välillä ja 1929 reitillä Helsinki–Kirkkonummi–Siuntio–Lohja, jolloin hänellä oli jo kolme linja-autoa. Andersson perusti vuonna 1935 sittemmin liikenneneuvoksen arvon saaneen Sigurd Wikströmin ja August Hongiston kanssa Lohjan Liikenne -yhtiön, ja Anderssonista tuli sen toimitusjohtaja. Lohjan Liikenne laajensi reittejään Uudellamaalla ja toimintaansa myös ostamalla muita yrityksiä, talvisotaan mennessä sillä oli jo kuusitoista linja-autoa. Sotien aikana Andersson toimi väestönsuojelu- ja ilmatorjuntajoukoissa. Kun liikennöintireittejä jouduttiin sotien jälkeen uusimaan Neuvostoliiton vuokrattua Kirkkonummen kunnan osia, Lohjan Liikenne kasvoi sekä uusien reittien että yrityskauppojen myötä. Vuonna 1966, kun Andersson sai liikenneneuvoksen arvonimen, yhtiöllä oli jo 47 linja- autoa ja se ajoi myös monia kaukoreittejä, esimerkiksi Hankoon ja Tammisaareen. Lohjan paikallisliikenne oli täysin yhtiön hoitamaa. Kun Andersson jäi eläkkeelle 1967, yhtiön toimitusjohtajana jatkoi hänen vävynsä Lauri Leikola, joka sai appensa tavoin liikenneneuvoksen arvonimen, vuonna 1984. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1973 kuolleet
Kalevi Väyrynen

Kalevi Päivö Pietari Väyrynen (3. syyskuuta 1914 Sortavala – 13. tammikuuta 1980) oli suomalainen arkkitehti, joka työskenteli Varkauden ja Riihimäen kauppalanarkkitehtinä. Väyrynen kirjoitti ylioppilaaksi Sortavalan lyseosta 1932 ja valmistui arkkitehdiksi Teknillisestä korkeakoulusta 1937. Lisäoppia hän hankki opintomatkoilla Ruotsiin, Tanskaan, Saksaan, Ranskaan, Portugaliin ja Yhdysvaltoihin. Työuransa Väyrynen aloitti Arkkitehtitoimisto M. Paalasen palveluksessa 1936–1937 ja siirtyi sieltä SOK:n rakennusosaston arkkitehdiksi vuosiksi 1937–1938. Lääkintöhallituksen ylimääräisenä arkkitehtinä hän työskenteli 1939–1940 ja Arkkitehtitoimisto Alvar Aallon toimistopäällikkönä 1941. Varkauteen Väyrynen muutti saatuaan toimen A. Ahlström Oy:n Varkauden talotehtaalta tehtaanarkkitehtinä 1944–1948. Siellä hän vastasi teollisesti tuotettujen talojen suunnittelusta, jota hän oli tehnyt ja Aallon toimistossa. Sitä seurasi kymmenvuotinen ura Varkauden kauppalan ensimmäisenä kauppalanarkkitehtinä 1948–1958, jona aikana hän suunnitteli kauppalaan useita rakennuksia ja asemakaavoja. Riihimäen kauppalanarkkitehtinä hän aloitti 1958 ja Riihimäen muuttuessa kaupungiksi 1960 hänestä tuli sen ensimmäinen kaupunginarkkitehti. Riihimäellä Väyrysellä oli myös luottamustehtävänä julkisivulautakunnan puheenjohtajuus. ==Suunnittelutöitä== * Rahapuu-reliefi Varkauden kaupungintalon ulkoseinässä * Varkauden talouskoulu * Lehtoniemen koulu, Varkaus * Könönpellon koulu, Varkaus * Luttilan siunauskappeli, Varkaus * Huvipirtti, Varkaus * Kisapuiston katsomo, Varkaus * Varkauden vesitorni * Varkauden Ortodoksinen kirkko * Kuoppakankaan asemakaava, Varkaus * Useita asuin- ja liikerakennuksia Varkauteen * AsOy Hämeentorni, Hämeenkatu, Riihimäki 1963 * AsOy Kantaja, Hämeenkatu, Riihimäki * AsOy Karmankulma, Hämeenkatu, Riihimäki * AsOy Riihimäen Pohjoiskaarre, Hämeenkatu, Riihimäki * Entinen Helsingin osakepankin talo, Hämeenkatu, Riihimäki * Helsingin Työväen Säästöpankin talo, Hämeenkatu, Riihimäki * Kiinteistö Oy Hämeenkaarre, Hämeenkatu, Riihimäki 1960 ==Lähteet== Luokka:Suomalaiset arkkitehdit Luokka:Vuonna 1914 syntyneet Luokka:Vuonna 1980 kuolleet
Jukka Laurila

Jukka Pekka Laurila (16. tammikuuta 1949 Helsinki – 7. syyskuuta 2017 Oulu) oli suomalainen arkkitehti, joka edisti puun käyttöä arkkitehtuurissa ja rakentamisessa. Laurila tutustui lukion jälkeen arkkitehdin työhön Kari Järvisen arkkitehtitoimistossa ja opiskeli alaa Oulun yliopiston arkkitehtuurin osastolla, jossa aloitti 1973 ja valmistui 1992. Laurila työskenteli 1980-luvulla useiden arkkitehtien kumppanina ja itsenäistyi 1990-luvun alussa perustaen Arkkitehtitoimisto Jukka Laurilan. Päätyönsä ohessa hän työskenteli Oulun yliopiston arkkitehtiosastolla tuntiopettajana. Laurilan toimisto oli monen nuoren, uransa alussa olleen arkkitehdin työpaikka. Arkkitehtina Laurila oli parhaimmillaan silloin, kun asiakkaan kanssa syntyi hyvä vuoropuhelu, joka usein johti pitkään ystävyyteen. ==Suunnittelutöitä== * Jurveliuksen talon peruskorjaus, Oulu * Maikkulan kartanoalueen korjaus- ja uudisrakennustyö, Oulu * Oulun Osuuskaupan korjaus- ja uudisrakennustyö, Oulu * Waenerbergin talon peruskorjaus, Oulu (yhdessä Ulla ja Lasse Vahteran kanssa) ==Palkintoja== * Pohjois-Pohjanmaan Viiskanta -rakennussuojelupalkinto, 1998, 1999 ja 2003 * Puupalkinto-kunniamaininta, 2000 * Puupalkinto-tunnustuspalkinto, 2002 ==Lähteet== Luokka:Suomalaiset arkkitehdit Luokka:Vuonna 1949 syntyneet Luokka:Vuonna 2017 kuolleet
École nationale supérieure des mines de Paris

École nationale supérieure des mines de Paris (Mines ParisTech) on ranskalainen grande école ja erottamaton osa PSL Research Universityä. Kuningas Ludvig XVI perusti sen vuonna 1783Mines ParisTech. == Kuuluisia valmistuneita == * Isabelle Kocher, ranskalainen yritysjohtaja * Georges Matheron, tilastotieteen erityisalan geostatistiikan perustajia * Jacques Attali, ranskalainen ekonomi. ==Lähteet== *Mines ParisTech kotisivut === Viitteet === Luokka:Ranskan yliopistot Luokka:Pariisin koulutus
Samma gamla vanliga

Samma gamla vanliga on ruotsalaisen rap-artistin A36:n kappale, joka julkaistiin singlenä 9. huhtikuuta 2021. Se oli yksi julkaisua seuranneen kesän suosituimmista kappaleista Pohjoismaissa. Syyskuuhun mennessä kappaletta oli kuunneltu maailmanlaajuisesti suoratoistopalveluiden kautta yli 36 miljoonaa kertaa, ja sitä ylistivät muun muassa ruotsalainen laulaja Zara Larsson ja jalkapalloilija Zlatan Ibrahimović. Kappale pysyi Ruotsin singlelistan kärjessä kuusi perättäistä viikkoa. Syyskuussa 2021 kappaleesta julkaistiin suomalainen uudelleenversiointi, jolla esiintyvät A36:n lisäksi Cledos, Ibe ja Averagekidluke. Remix nousi Suomen virallisen singlelistan ensimmäiselle sijalle. == Listasijoitukset == Lista Sijoitus Lähde VG-lista 3. Sverigetopplistan 1. Suomen virallinen singlelista 4. Suomen virallinen singlelista 1. (remix) Radiolista 49. Hitlisten 12. == Lähteet == Luokka:Vuoden 2021 kappaleet Luokka:Hip hop -kappaleet Luokka:Ruotsalaiset musiikkikappaleet Luokka:Suomen singlelistan ykköset